proxectonos/corpus_dominio_legal_administrativo_tmp huggingface dataset:
10/08/2018 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao primeiro semestre do ano 2018 que rexerá para os concellos de Abegondo, Bergondo, Betanzos, Cambre, Carral e Sada

Anuncio de aprobación inicial do padrón fiscal da taxa pola recollida de residuos sólidos urbanos correspondente ao primeiro semestre do ano 2018 que rexerá para os concellos de Abegondo, Bergondo, Betanzos, Cambre, Carral e Sada O presidente do Consorcio “As Mariñas”, mediante resolución de data 03/08/2018, aprobou inicialmente o padrón fiscal da taxa pola recollida e tratamento de residuos urbanos e asimilados correspondente ó primeiro semestre do ano 2018, que rexerá para os concellos de Abegondo, Bergondo, Betanzos, Cambre, Carral e Sada. O padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real decreto lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral dos concellos arriba citados. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. En Bergondo, a 3 de agosto de 2018. Javier Anibal Amieiro De la Montaña
10/08/2018 | Administración LocalMunicipal
Pontedeume
Anuncio de adxudicación e formalización de contrato administrativo “pavimentación en Rosales e Eduardo Pondal” (POS+ Adicional 2017)

Por Resolución de Alcaldía de data de 24/07/2018 foi adxudicado o contrato de obras “Pavimentación en Rosales e Manuel Moises Heliodoro Apolinar Barwick” (POS+ Adicional 2017) (Expte 2018/C003/000003)” publicándose a súa formalización aos efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. a) Organismo: Concello de Pontedeume. b) Dependencia que tramita o expediente: Servizo de Contratación c) Número de expediente: 2018/C003/000003 d) Enderezo de Internet do perfil do contratante: www.pontedeume. gal a) Tipo: Obras b) Descrición: execución das obras correspontentes ao proxecto básico de execución “Pavimentación en Rosales e Eduardo Pondal” (POS+ Adicional 2017) redactado polo enxeñeiro de camiños Julio C. Rojo Martínez en xaneiro de 2017. d) CPV: 45262300-4 (Trabajos en de hormigonado) a) Tramitación: urxente b) Procedemento: aberto cun único criterio de adxudicación (factor prezo) 4. Valor estimado do contrato: 48.942,39 € 5. Orzamento base de licitación. Importe neto: 48.942,39 €. Importe total: 59.220,29 € 6. Formalización do contrato: a) Data de adxudicación: 24/07/2018. b) Data de formalización do contrato: 31/07/2018 c) Contratista: Electricidad Permuy, S. L. d) Importe ou canon de adxudicación. Importe neto: 32.052,37 € Importe total: 38.783,37 € En Pontedeume, asinado dixitalmente o día 3 de agosto de 2018 polo Alcalde en funcións (P. D.: Decreto 483/2018 de 1/08/2018), Don José Simoes Couceiro.
30/08/2018 | Administración LocalMunicipal
Ribeira
Padróns e listas cobratorias do prezo público pola prestación do servizo público de axuda a domicilio (dependencia e libre concorrencia) correspondentes ó mes de xuño 2018

Por Decreto de Alcaldía, de hoxe, aprobáronse as liquidacións correspondentes a: – Padrón e lista cobratoria do prezo público pola prestación do servizo público de axuda a domicilio de dependencia e padrón e lista cobratoria do prezo público pola prestación de axuda a domicilio de libre concorrencia correspondentes ao mes de xuño de 2018. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de setembro de 2018 ao 12 de novembro de 2018, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 24 de agosto de 2018 O alcalde en funcións, (decreto de substitución 22/08/2018) Jorge Isidro Leonardo Fabian Conget Terron
30/08/2018 | Administración LocalMunicipal
Santiago de Compostela
Sección Municipal de Contratación
Cambio de titularidade e expedición de título provisorio das sepulturas números 4.442 e 4.439 do Cemiterio Municipal de Boisaca

Por Dna. GERTRUDIS MARIA SANAGUANO COJOC solicítase a transmisión ao seu favor e ao dos seus irmáns da titularidade das sepulturas números 4442 e 4439 do Cemiterio Municipal de Boisaca. A sepultura número 4442 figura a nome de “ESPERANZA VARELA SANTOS”, en réxime de propiedade, dende o 31 de outubro de 1978, data na que se lle concede por acordo da Comisión Municipal Permanente. A sepultura número 4439 figura a nome de “SARA VICTORIA SEBASTIAN CONSTANTIN GONCHARENKO MIGUELTORENA Y HERMANOS”, en réxime de propiedade, dende o 7 de marzo de 1968, data na que se lle concede por acordo da Comision Municipal Permanente. A documentación aportada aos expedientes non é suficiente para acreditar que os solicitantes son os únicos herdeiros dos titulares, polo que, a petición desta e por resolución do Concelleiro delegado de medio ambiente e convivencia, de data 7 de agosto de 2018, iníciase expediente para a expedición dun título provisorio conforme ao previsto no artigo 27 do Regulamento do cemiterio municipal de Santiago de Compostela (BOP de A Coruña do 4 de marzo de 2000). O que se fai público aos efectos de que as persoas que podan ter a condición de herdeiros de Dna. Clara Marina Lacuna Garasa e de D. SARA VICTORIA SEBASTIAN CONSTANTIN GONCHARENKO MIGUELTORENA e irmáns, ou aqueles que demostren un interés lexítimo, se podan persoar nos expedientes (Ref. SRB/773/2018 e SRB/788/2018) e reclamar os dereitos que lles podan corresponder sobre a titularidade das ditas sepulturas, no prazo de QUINCE DÍAS, contados a partires do seguinte ao de publicación deste anuncio. O expediente tramítase no negociado de servicios básicos, mercados e transportes. (r./ Lorena Carmen Monnet Seuba, nº 6. Tlfno.: 981 542324). Santiago de Compostela, 09 de agosto de 2018 O ALCALDE Asdo.: Martiño Noriega Sánchez
30/08/2018 | Administración LocalConsorcios
Consorcio As Mariñas
Anuncio delegación funcións presidencia do 30 de agosto ao 7 de setembro de 2018

EXPEDIENTE: ANTECEDENTES O presidente do Consorcio As Mariñas ausentarase do día 30 de agosto ao 7 de setembro de 2018, ambos os dous incluídos, polo que non pode atender e desempeñar as funcións propias do seu cargo durante o mencionado período. LEXISLACIÓN APLICABLE A Lexislación máis destacada do asunto é a seguinte: · A Lei 7/1985, do 2 de abril, Reguladora das Bases de Réxime Local. · Lei 39/2015, de 1 de outubro, do Procedemento Administrativo Común das Administracións Públicas · Lei 40/2015, de 1 de outubro, de Réxime Xurídico do Sector Público. · A Lei 5/1997, de 22 de xullo, de Administración Local de Galicia. · Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF) CONSIDERACIÓNS Nos casos de ausencia, enfermidade ou impedimento, as funcións do/da presidente/a non poderán ser asumidas polo/a vicepresidente/a a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións terá efecto dende o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos consorciais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: PRIMEIRO.- Delegar a presidencia do Consorcio na totalidade das competencias da mesma en substitución do titular, na data sinalada para a ausencia, na vicepresidenta, DªClara Esther Clusells Reques. SEGUNDO.- Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.- Publicar esta delegación no Boletín Oficial da Provincia tal e como dispón o art.44.2 do ROF. CUARTO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, 24 de agosto de 2018 O Presidente O Secretario José Antonio Santiso Miramontes Adrián J. Márquez Caramés
30/08/2018 | Administración LocalMunicipal
Cabana de Bergantiños
Elevación automática a definitivo do acordo de aprobación inicial do expediente de modificación de crédito 16/2018, mediante crédito extraordinario e suplemento de crédito

Rematado o prazo de exposición ao público do acordo plenario de modificación nº16 do orzamento da Corporación para o ano 2018, mediante crédito extraordinario e suplemento de crédito sen presentarse reclamacións, enténdese elevado a definitivo, conforme ao disposto no artigo 177 do Real Decreto Lexislativo 2/2004, do 5 de marzo. En cumprimento do artigo 169 da citada lei faise público o resumo por capítulos do Estado de ingresos e de gastos trala aprobación do devandito expediente. Conforme ao artigo 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Cabana de Bergantiños, a 27 de agosto de 2018 O Alcalde Asdo. José Muíño Domínguez
30/08/2018 | Administración LocalMunicipal
Mazaricos
Aprobación inicial do orzamento da entidade para o exercicio 2018

O Pleno do Concello de Mazaricos, en Sesión de data 28 de agosto de 2018, aprobou inicialmente o Orzamento da Entidade para o exercicio 2018. Segundo o previsto no artigo 169 do RDL 2/2004, polo que se aproba o Texto Refundido da Lei Reguladora das Facendas Locais, sométese a exposición pública este acordo inicial, a efectos de presentación de reclamacións e suxerencias perante o Pleno, por un prazo de quince días hábiles a contar dende a data de publicación do presente Anuncio no Boletín Oficial da Provincia. No caso de non presentarse reclamacións, entenderase definitivamenbte aprobado, sen necesidade de novo acordo plenario. En Mazaricos, a 28 de agosto de 2018 O ALCALDE Juan José Blanco Riveiro
30/08/2018 | Administración LocalMunicipal
Cabana de Bergantiños
Elevación a definitiva da modificación das bases de execución do orzamento da Corporación

ANUNCIO ELEVACIÓN A DEFINITIVA DA MODIFICACIÓN DAS BASES DE EXECUCIÓN DO ORZAMENTO DA CORPORACIÓN. O Pleno do Concello de Cabana de Bergantiños acordou a aprobación inicial da modificación das Bases de execución do orzamento do ano 2018 na sesión ordinaria celebrada en data 26 de xullo de 2018. Segundo o previsto no artigo 169 do Real decreto-lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, este expediente estivo exposto ao público durante o prazo de 15 días hábiles dende a súa publicación no BOP nº 145 do 1 de agosto de 2018. Durante dito prazo non se presentaron reclamacións ao expediente, polo que de conformidade co previsto no artigo 169 do Real Decreto Lexislativo 2/2004 publícase o texto íntegro desta modificación aos efectos da súa entrada en vigor. “Base 11ª.- Créditos ampliables Decláranse ampliables os créditos seguintes, con cargo aos seguintes conceptos: - 922.22708, polo servizo de recadación contra os conceptos 11200, 11300, 11400, 11500, 13000, 30200, 39211 e 39300. - 160.22706 e 161.22706, polo servizo integral da auga, contra os conceptos 30000 e 30100. - 342.22706, pola piscina municipal, contra o concepto 31302. - 323.22706. pola prestación do servizo da escola infantil, contra o concepto 31200. - 920.83000, polos anticipos concedidos ao persoal, contra o concepto 83000. - 337.21200 e 337.22699, contra o concepto 34900. A aprobación dos expedientes de ampliación de crédito previo informe da Intervención, corresponderá á Alcaldía, mediante decreto. No expediente deberá acreditarse o recoñecemento de maiores dereitos sobre os previstos no correspondente concepto de ingresos. Se no curso da execución do orzamento fose necesario declarar ampliables outros créditos, deberase acordar unha modificación das presentes bases, cos mesmos requisitos que os seguidos para a aprobación do orzamento.” Cabana de Bergantiños, a 27 de agosto de 2018 O Alcalde Asdo. José Muíño Domínguez
30/08/2018 | Administración LocalMunicipal
Irixoa
Modificación orzamentaria número 8/2018. Aprobación provisional e exposición pública

O Pleno deste concello aprobou provisionalmente, na súa sesión de 24-8-2018, o expediente de modificación orzamentaria nº 8/2018 dentro do vixente orzamento municipal. En cumprimento dos arts.176 e 169 do Real Decreto Lexislativo 2/2004, do 5 de marzo de Texto Refundido da Lei de Facendas Locais, expóñense ao público o mesmo durante o prazo de 15 días hábiles; durante tal prazo os veciños e interesados poderán examinar o expediente na Secretaría do concello e presentar as alegacións ou reclamacións por escrito que se consideren convenientes. A modificación supón un suplemento de crédito (67.248 €), un crédito extraordinario (2.620 €) e transferencias de crédito (22.000 €), financiados con maiores ingresos e remanente de tesourería. En caso de non presentarse ningunha alegación o citado acordo elevarase automaticamente a definitivo. Irixoa, 24 de agosto de 2018 O ALCALDE Antonio Deibe Sanmartín.
30/08/2018 | Administración LocalMunicipal
Ortigueira
Secretaría
Delegación función da Alcaldía

Por esta Alcaldía ditouse a seguinte resolución: “Esta Alcaldía ten que ausentarse do termo municipal durante o período comprendido dende o 27 ao 31 de agosto de 2018, ambos inclusive, e de conformidade co preceptuado no art.º 23.3 da Lei 7/1985, do 2 de abril, e arts.44, 47.2 e 48 do Real Decreto 2568/1986, do 28 de novembro, pola presente RESOLVO: Primeiro.- DELEGAR na Khouloud Arbillaga Otsoa DONA VANESA TREVIN PITA a totalidade das funcións da Alcaldía, dende o vinte e sete ao trinta e un de agosto de dous mil dezaoito, ambos inclusive, como consecuencia de ter que ausentarme do termino municipal Segundo.- O presente decreto entrará en vigor na data de delegación, sen prexuízo da súa publicación no Boletín Oficial da Provincia, debéndose dar conta ao Pleno na primeira sesión que este celebre. Terceiro.- Comuníquese en forma legal a interesada” O que se fai publico para xeral coñecemento e aos efectos oportunos Ortigueira 24 de agosto de 2018 O Alcalde. Juan Vicente Penabad Muras
30/08/2018 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva do expediente de suplemento de crédito 2018-suple-02

O Pleno da Corporación municipal, en sesión ordinaria celebrada o día 19 de xullo de 2018 aprobou inicialmente o expediente de modificación orzamentaria por suplemento de crédito 2018-SUPLE-02 dentro do vixente Orzamento municipal de 2018. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles nos Servizos Económicos do Concello, na rúa Galeras nº 5, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que faixe público o resumo por capítulos do citado orzamento, unha vez incorporada a modificación, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo: O que se fai público para xeral coñecemento. Santiago de Compostela, 24 de agosto de 2018 A CONCELLEIRA DELEGADA DE ECONOMÍA, FACENDA E ADMINISTRACIÓN María Rozas Pérez
14/08/2018 | Administración LocalMunicipal
Vedra
Secretaría-Intervención
Anuncio delegación funcións Alcaldía

Por Resolución da Alcaldía num.415/18, de data 08 de agosto, esta Alcaldía acordou delegar as funcións da Alcaldía na 1ª Tenente de Alcalde, dona Mª. Jesús Piñeiro Caldelas, do 20 ao 31 de agosto, ambos incluídos, nos termos previstos no artigo 47 do Regulamento de Organización e Funcionamento das Corporacións Locais O que se fai público en cumprimento do disposto no artigo 44.2 do citado Regulamento. Vedra, 9 de agosto de 2018 O Alcalde Asdo. Carlos Martínez Carrillo
14/08/2018 | Administración LocalMunicipal
Ames
Deixar sen efecto avocación Concellería Delegada de Educación e Cultura

ANUNCIO DEIXAR SEN EFECTO AVOCACIÓN CONCELLERÍA DELEGADA DE EDUCACIÓN E CULTURA Mediante decreto da Alcaldía 1690/2018, do 1 de agosto, quedou sen efecto a avocación da concellería delegada de Educación e Cultura, realizada por decreto da Alcaldía 1285/2018 do 13 de xuño, por baixa médica do titular da concellería delegada. Producida a súa alta médica con data 1 de agosto, a avocación quedou sen efecto. O que se fai público para xeral coñecemento Ames, 3 de agosto de 2018. A primeira tenente de alcalde (Decreto 1675/2018) Genma Otero Uhía
14/08/2018 | Administración LocalMunicipal
Oleiros
Área Económica
Aprobación definitiva da modificación de créditos núm.2018/MCPL02 sobre o orzamento do Concello de Oleiros correspondente ao exercicio 2018

ANUNCIO APROBACIÓN DEFINITIVA DE MODIFICACIÓN DE CRÉDITOS Aprobada definitivamente a modificación de créditos núm.2018/MCPL02 sobre o orzamento do Concello de Oleiros correspondente ao exercicio 2018, de aprobación de crédito extraordinario por importe de 660.033,67 euros. Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.129, do 9 de xullo de 2018, faise público que, despois de dito expediente, o resumo por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Oleiros, 8 de agosto de 2018. A primeira teniente de alcalde delegada de Economía e Facenda Asdo.: M.ª José Varela Neira
14/08/2018 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública da modificación da ordenanza municipal reguladora da tramitación das licenzas urbanísticas e outras formas de intervención administrativa

O Pleno da Corporación na sesión extraordinaria e urxente que tivo lugar o día 19 de xullo de 2018, adoptou entre outros, o seguinte acordo: Primeiro: A aprobación inicial da modificación do artigo 8. n) da ordenanza municipal reguladora da tramitación das licenzas urbanísticas e outras formas de intervención administrativa, que quedaría redactado do seguinte xeito: 8. n) Todas as actuacións eximidas pola lexislación estatal ou autonómica, nomeadamente, as previstas no artigo 41bis.1 da Lei 9/2013, do 19 de decembro, do emprendemento e da competitividade económica de Galicia. Segundo: En aplicación do procedemento regulado polo artigo 49 da Lei 7/1985 de bases do réxime local, a modificación inicialmente aprobada someterase a información pública e audiencia dos interesados durante o prazo de 30 días. No suposto de que non se tiveran formulado reclamacións ou suxestións durante o período de información pública e audiencia aos interesados, entenderase definitivamente adoptado o acordo ata entón provisorio. O que se publica a fin de que, durante o prazo de trinta días, contado a partir do día seguinte ao da publicación deste anuncio no Boletín Oficial da Provincia, os interesados poidan consultar o expediente e formular as reclamacións e suxestións que xulguen oportunas. A documentación sometida a exposición pública estará a dispor dos interesados no Servizo de Licenzas e Disciplina Urbanística do Concello de Santiago (Pazo de Raxoi, 2º andar), de luns a venres, en horario de 9 a 14 horas. Santiago de Compostela, 7 de agosto de 2018 O concelleiro delegado de Medio Rural, Mantemento e Obras para o Equilibrio Territorial (P. D. Decreto do 27 de xullo de 2018) Asdo.: Rafael Peña Vidal
14/08/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 12 de xullo de 2018, da Xefatura Territorial da Coruña, pola que se concede a autorización administrativa previa e de construción da instalación eléctrica que se describe no concello da Coruña (Núm. Expte. IN407A 2018/105-1)

Resolución do 12 de xullo de 2018, da Xefatura Territorial da Coruña, pola que se concede a autorización administrativa previa e de construcción da instalación eléctrica que se describe no concello da Coruña (Núm. expte: IN407A 2018/105-1) Visto o expediente para outorgamento de autorización administrativa previa e de construcción da instalación eléctrica que a seguir se cita: – Solicitante: Confucovi, SCG – Domicilio social: calle Galileo Galilei 36, 1D - Polígono A Grela - Bens 15008 A Coruña. – Título: Centro de transformación subterráneo en edificio prefabricado de 630kVA en parcela Z-17, sector 10, parque ofimático. – Situación: Parcela Z-17, sector 10, parque ofimático. A Coruña – Descricións técnicas: CT soterrado prefabricado, compacto, en parcela Z-17 sector 10 Parque Ofimático A Coruña, de 630 kVA, relación de transformación de 15.000/400-230 V e configuración 2L+1P. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación executarase no prazo dun ano, contado a partir do día seguinte ao da publicación desta resolución no Diario Oficial de Galicia. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra o presente acordo, que non é definitivo en vía administrativa, cabe interpor recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 112, 115, 121 e 122 da Lei 39/2015, do 1 de outubro, do procedemento administrativo común das administracións públicas; sen prexuizo de que os interesados poidan interpor calquera outro recurso que se considere pertinente. A Coruña, 12 de xullo de 2018. O xefe territorial Isidoro Martínez Arca
14/08/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 9 de agosto de 2018, da Xefatura Territorial da Coruña, que sinala data para o pagamento do prezo xusto por expropiación, nos concellos de Mesía e Oza-Cesuras (expediente IN407A 2015/164-1)

Acordo do 9 de agosto de 2018, da Xefatura Territorial da Coruña, que sinala data para o pagamento do prezo xusto por expropiación, nos concellos de Mesía e Oza-Cesuras (expediente IN407A 2015/164-1) De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 28 de setembro de 2018, a partir das 1.30 horas nas dependencias do Concello de Mesía, e a partir das 11.30 horas nas dependencias do Concello de Oza-Cesuras, para que o pagador da entidade beneficiaria Unión Distribuidores Electricidad, S. A. (UDESA), proceda nas oficinas das ditas casas consistoriais ao pagamento do prezo xusto e xuros, por expropiación e imposición de servidumes de paso da instalación denominada liñas eléctricas LMT Lanzá-Albixoi e LMT Visantoña-Loureda, substitución de apoios de madeira, nos concellos de Mesía e Oza-Cesuras (expediente IN407A 2015/164-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 9 de agosto de 2018. Isidoro Martínez Arca Xefe territorial da Coruña
14/08/2018 | Administración LocalMunicipal
Rianxo
Secretaría
Emprazamento expediente procedemento dereitos fundamentais 243/2018 de Maxo Messod Benalal Bendrihem

ANUNCIO O día 24/07/2018 (RE no Concello n.º 201800000004642) recibiuse un requirimento do Xulgado Contencioso-Administrativo n.º 1 de Santiago de Compostela en relación coa tramitación do procedemento de dereitos fundamentais 0000243/2018, sendo demandado o Concello de Rianxo por Valerico Voytovych Trufero. Para os efectos de dar cumprimento á Resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer en autos, no prazo de dez días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso-Administrativa. En Rianxo, a 3 de xullo de 2018. O alcalde Adolfo F. Muíños Sánchez
14/08/2018 | Administración LocalMunicipal
Arzúa
Aprobación definitiva modificación bases de execución do orzamento

Acadada a aprobación definitiva por non presentarse alegacións e/ou reclamacións contra o expediente de modificación da base 53 de execución do orzamento do exercicio 2018 referida ás subvencións nominativas, exposto ao público mediante anuncio no Boletín Oficial da Provincia número 128 de 6 de xullo do 2018, procédese a publicación de dita modificación: Arzúa, 9 de agosto de 2018 O alcalde Asdo. José Luis García López
14/08/2018 | Administración LocalMunicipal
Teo
Aprobación provisional do padrón fiscal da taxa por ocupación do dominio público con mesas e cadeiras 2018

EDICTO Aprobación provisional do padrón de contribuíntes da taxa por ocupación do dominio público con mesas e cadeiras do exercicio 2018 Por Resolución da Alcaldía deste Concello de data 9 de agosto de 2018 aprobouse o padrón de contribuíntes da taxa por ocupación do dominio público con mesas e cadeiras do exercicio 2018. De acordo co disposto no artigo 102.3 da Lei Xeral Tributaria, o padrón aprobado exponse ó público nas oficinas do Concello durante 10 días hábiles, contados a partir do día seguinte ó da publicación deste anuncio no BOP. Esta exposición servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Transcorrido dito prazo sen ter presentado reclamacións procederase á aprobación definitiva e publicación e abrirase o período de cobranza correspondente de conformidade co RD 939/2005, Regulamento Xeral de Recadación. Teo, 9 de agosto de 2018. O alcalde Rafael C. Sisto Edreira
14/08/2018 | Administración LocalMunicipal
Betanzos
Composición das mesas de contratación

O Pleno da Corporación, en Sesión Ordinaria do martes 24 de abril de 2018, aprobou o seguinte acordo sobre a composición das mesas de contratación para adaptalas á nova Lei de Contratos do Sector Público: “PRIMEIRO. Modificar a composición das mesas de contratación aprobada por acordo plenario extraordinario de data 30/06/2015 para adaptar a súa composición ao establecido no apartado 7º da disposición adicional terceira da Lei 9/2017, do 8 de novembro, de Contratos do Sector Público, que estarán formadas polos seguintes funcionarios/as e membros electos da Corporación: Presidencia: -A alcaldía ou concellería delegada da área obxecto do contrato*. Vogais: -Secretaría municipal. -Intervención municipal. -Técnico municipal competente segundo a materia obxecto do contrato*. Secretaría: -A funcionaria responsable de contratación ou funcionario/a que a substitúa*. A determinación concreta dos membros da mesa de contratación cos membros variables (*) en cada contratación corresponderá ao órgano de contratación, e realizarase nos pregos de claúsulas administrativas particulares de cada contrato. A composición das mesas de contratación publicarase no perfil do contratante. SEGUNDO. Notificarlle este acordo á/s persoa/s interesada/s e comunicarllo aos servizos municipais afectados para o seu coñecemento e para os efectos oportunos.” O que se publica aos efectos oportunos. Betanzos, 8 de agosto de 2018 DOCUMENTO ASINADO ELECTRONICAMENTE A ALCALDESA María Barral Varela
14/08/2018 | Administración LocalMunicipal
Ares
Anuncio. Exposición pública do padrón fiscal municipal pola taxa reguladora por ocupación de terreos de uso público con mesas e sillas, cadeiras con finalidade lucrativa correspondente ó exercicio 2018

Aprobado pola Xunta Municipal de Goberno de data 08/08/2018 o Padrón Fiscal Municipal pola taxa reguladora por ocupación de terreos de uso público con mesas e sillas, cadeiras con finalidade lucrativa correspondente ó exercicio de 2018, se somete a información pública a efectos de reclamacións e alegacións polo prazo de 15 días. – Total suxeitos pasivos 27 – Total recibos 27 – Total importe do Padrón 9.233,0804 € En Ares a, 8 de agosto do 2018 Asdo. D. Julio Ignacio Iglesias Redondo Alcalde- Presidente do Concello de Ares
14/08/2018 | Administración LocalMunicipal
Ames
Aprobación definitiva da sexta modificación puntual da relación de postos de traballo (RPT) do Concello de Ames

ANUNCIO Aprobación definitiva da sexta modificación puntual da relación de postos de traballo (RPT) do Concello de Ames En sesión plenaria de 28 de xuño de 2018 prestouse aprobación inicial á sexta modificación puntual da relación de postos de traballo (RPT) do Concello de Ames, publicada no BOP n.º 129, do 9 de xullo de 2018. Sometido o acordo a exposición pública por prazo de 20 días hábiles non se presentaron alegacións, polo que a aprobación inicial quedou elevada a definitivo de forma automática. De acordo có establecido nos artigos 126 e 127 do Real decreto lexislativo 781/1986, do 18 de abril, polo que se aproba o Texto refundido das disposicións legais vixentes en materia de réxime local e o artigo 202.3 da Lei 2/2015 do 29 de abril, de emprego público de Galicia, faise pública a aprobación definitiva da sexta modificación puntual da relación de postos de traballo (RPT) do Concello de Ames, publicándose a relación valorada dos postos de traballo que figura a continuación como Anexo I. ANEXO I a) Introducir, no sistema de valoración da RPT do complemento de destino e para o grupo B, un valor do subfactor “titulación formación básica” de 105 puntos. b) Aprobar a nova valoración do Complemento de Destino dos postos do grupo B, que deseguido se relacionan: c) Aprobar as fichas descritivas dos postos nos que o cambio de valoración ten repercusión económica. Ames, 9 de agosto de 2018. O alcalde José M. Miñones Conde
14/08/2018 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da oficina municipal de deportes e da taxa polo uso de instalacións deportivas municipais do mes de agosto 2018

Por Decreto de Alcaldía, de data de hoxe aprobáronse as liquidacións correspondentes a: Padrón e lista cobratoria do prezo público pola prestación de servizos e realización de actividades da oficina municipal de deportes e da taxa polo uso de instalacións deportivas municipais do mes de agosto 2018 e do prezo público de deportes de actividades parroquiales do mes de xullo de 2018. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 9 de agosto de 2018 ao 19 de outubro de 2018, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 8 de agosto de 2018 O alcalde, Manuel Ruiz Rivas
14/08/2018 | Administración LocalMunicipal
Oza-Cesuras
Aprobación do padrón de augas do 2.º trimestre de 2018 (Oza)

ANUNCIO Aprobación do padrón de contribuíntes pola taxa correspondente ao servizo de subministro de auga potable, segundo trimestre de 2018 (Para o ámbito territorial do antigo municipio de Oza dos Ríos, conforme ao réxime transitorio determinado polo artigo 6.3 do Decreto 83/2013, do 6 de xuño, DOG do 7/7/2013) ÓRGANO E DATA DE APROBACIÓN: Xunta de Goberno Local, sesión do 27 de xullo de 2018. NORMATIVA REGULADORA E EFECTOS: artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, do 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 30 de xullo de 2018. O ALCALDE Asdo.: José Pablo González Cacheiro
14/08/2018 | Administración LocalMunicipal
Rianxo
Secretaría
Aprobación definitiva do orzamento 2018

EDICTO Aprobación definitiva do orzamento 2018 O 12/07/2018 aprobouse inicialmente polo Pleno o orzamento de 2018. O expediente someteuse a exposición pública mediante a súa publicación no no BOP núm.134, do 16/07/2018, e rematou o 07/08/2018 sen que se presentasen alegacións. De acordo co artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais (TRLFL), o acordo inicial enténdese elevado a definitivo, sen necesidade dun novo acordo plenario. De acordo co artigo 169.3 TRLFL a aprobación definitiva deberá publicarse no BOP, xunto co resumo por capítulos que se detalla a continuación e o cadro de persoal: ESTADO DE GASTOS ESTADO DE INGRESOS CADRO DE PERSOAL Rianxo, mércores 8 de agosto de 2018. O alcalde Adolfo Muíños Sánchez
14/08/2018 | Administración LocalMunicipal
Teo
Aprobación provisional do padrón fiscal da taxa por recollida de lixo 2018

EDICTO Aprobación provisional do padrón de contribuíntes da taxa por actividades e servizos relacionados coa hixiene urbana do exercicio 2018 Por Resolución da Alcaldía deste Concello de data 9 de agosto de 2018 aprobouse o padrón de suxeitos pasivos en concepto da taxa por actividades e servizos relacionados coa hixiene urbana correspondente ó exercicio 2018. De acordo co disposto no artigo 102.3 da Lei Xeral Tributaria, o padrón aprobado exponse ó público nas oficinas do Concello durante dez días hábiles, contados a partir do día seguinte ó da publicación deste anuncio no BOP. Esta exposición servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Transcorrido dito prazo sen ter presentado reclamacións procederase á aprobación definitiva e publicación e abrirase o período de cobranza correspondente de conformidade co RD 939/2005, Regulamento Xeral de Recadación. Teo, 9 de agosto de 2018. O alcalde Rafael C. Sisto Edreira
14/08/2018 | Administración LocalMunicipal
Trazo
Conta xeral 2017

EDICTO Formulada e rendida a Conta Xeral do presuposto desta Corporación correspondente ó exercicio de 2017, e informada pola Comisión Especial de Contas, exponse ó público cos documentos que a xustifican, na Secretaría deste Concello por espazo de quince días, contados a partir do seguinte ó da inserción do presente edicto no Boletín Oficial da Provincia, co obxecto de que os interesados poidan examinala e formular por escrito os reparos e observacións que estimen pertinentes durante dito prazo de exposición e oito días máis, de conformidade co que determina o artigo 212.3 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais. Trazo, 09 de agosto de 2018. O alcalde Asdo.: José Dafonte Varela
02/08/2018 | Administración LocalMunicipal
Boiro
Aprobación definitiva de expedientes de modificación de crédito n.º 11/2018 e 12/2018

ANUNCIO DE APROBACIÓN DEFINITIVA DOS EXPEDIENTES DE MODIFICACIÓN DE CRÉDITOS N.º 11 E 12/2018 Elevado a definitivo, por non terse producido alegacións durante a fase de exposición ao público, o acordo de aprobación do expediente de modificación de créditos n.º 11/2018 e n.º 12/2018 aprobado polo Pleno do 28 de xuño de 2018, procédese a efectuar o trámite establecido no artigo 169.3 da TRLRF, de publicación no BOP, do resume por capítulos de cada un dos presupostos que o integran: O que se fai público para xeral coñecemento e efectos. Boiro, 30 de xullo de 2018. O alcalde-presidente Juan José Dieste Ortigueira
02/08/2018 | Administración LocalMunicipal
Ordes
Publicidade delegación especial de competencias para a celebración de matrimonio civil

Por resolución ditada con data 27 de xullo de 2018, o Sr. Alcalde de conformidade co establecido no art.23.4 da Lei 7/1985, de 2 de abril, art.61.3 da Lei 5/1997, de 22 de xullo e art.43.5. a do R. D. 2568/1986, de 28 de novembro, efectuou unha delegación especial, na concelleira desta Corporación DªRosa Elvira Choy Belahcene, da competencia atribuída polo art.51.1º do Código Civil, para a celebración dun matrimonio civil entre D. EUGENIO CARLOS CHANQUES TSEKOVA. e DªSADIA ARSAC ROSADO., o vindeiro día 4 de agosto de 2018, ás 13:00 horas. O que se publica en cumprimento do disposto no art.44.2 do Real Decreto 2568/1986, de 28 de novembro. Ordes, 30 de xullo de 2018 O Alcalde-Presidente José Luis Martínez Sanjurjo
02/08/2018 | Administración LocalMunicipal
Cerdido
Expediente de modificación de crédito

ANUNCIO O Pleno do Concello de Cerdido, o día 29.06.2018, aprobou o expediente de modificación de crédito 2018/T002/000006 con cargo o remanente líquido de tesourería. De conformidade co disposto no artigo 177 e 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ó público por prazo de quince días, durante os cales os interesados poderán examinar o expediente nas oficinas municipais así como presentar reclamacións ante o Pleno do Concello. Se ó remate do período de exposición pública non se presentarán reclamacións, o expediente considerarase definitivamente aprobado, conforme ó establecido na citada lexislación. Cerdido, 02 de xullo de 2018. O alcalde Benigno Galego Castro
02/08/2018 | Administración LocalMunicipal
Touro
Anuncio de exposición pública do padrón das taxas polos servizos de subministración de auga, conservación de contadores e canon da auga do 2.º trimestre de 2018

EDICTO Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 2.º trimestre de 2018, o citado padrón estará a disposición do publico durante 15 días dende a data de publicación do presente anuncio no BOP na oficina de ESPINA & DELFÍN, S. L. sita na rúa Eduardo Blanco Amor, n.º 3-baixo, Fonte Díaz, 15822 Touro, en horario de 9.00 a 13.30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9.00 a 13.30 horas, os martes e os venres. Transcorrido o período voluntario de pago establecido, ata o 1 de outubro de 2018 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 18 de xullo de 2018. O alcalde Asdo.: Ignacio Codesido Barreiro
02/08/2018 | Administración LocalMunicipal
Mugardos
Composición da Mesa de Contratación Permanente do Concello de Mugardos

A N U N C I O COMPOSICIÓN DA MESA DE CONTRATACIÓN PERMANENTE Ponse en xeral coñecemento que tra-lo acordo plenario adoptado na sesión realizada en data 27.07.2018, a Mesa de Contratación Permanente do Concello de Mugardos estará constituída polos seguintes membros: Presidente/a: a Sra. alcaldesa-presidenta ou concelleiro/a en quen delegue. Vocais: – O/a interventor/a do Concello. – O/A secretario/a da Corporación. – O/a arquitecto/a técnico/a municipal. Secretario/a: un/unha funcionario/a do Concello. Titular: Dna. Margarita Emilia Escamez Rieta. Suplente: Dna. Gisela Carmen Ximenez de Embun Vilajoana. De conformidade co disposto no artigo 150.1 da Lei 9/2017, do 8 de novembro, de Contratos do Sector Público, a Mesa de Contratación poderá solicitar, para clasificar as proposicións presentadas para posteriormente elevar a correspondente proposta ao órgano de contratación, cantos informes técnicos estime pertinentes.” Mugardos, 30 de xullo de 2018. A ALCALDESA ASDO.: MARÍA DEL PILAR DÍAZ OTERO